สรุปสำนวนชันสูตร ธวัชชัย อดีตที่ดินพังงา มีผู้ทำให้ตาย
ตำรวจทุ่งสองห้อง ส่งสำนวนชันสูตรศพ ธวัชชัย อนุกูล อดีตเจ้าหน้าที่ที่ดิน จ.พังงา ผู้ต้องหาเสียชีวิตในห้องขังดีเอสไอ ถึงมืออัยการแล้ว เผยข้อสรุป มีผู้ทำให้ตาย ด้าน รองอธิบดีอัยการคดีอาญา ระบุ ต้องยื่นคำร้องตามกฎหมายใน 30 วัน พร้อมแจงขั้นตอน หากยื่นศาลญาติผู้ตาย ร้องขอศาลร่วมซักถามพยาน-ยื่นหลักฐานร่วมไต่สวนได้,วันนี้ 28 ต.ค. 59 ที่สำนักงานอัยการสูงสุด อาคารรัชดาฯ ร.ต.ท.กฤติเดช ชอบค้าขาย รอง สว.สส. สน.ทุ่งสองห้อง ได้นำสำนวนคำร้องไต่สวนชันสูตรพลิกศพ พร้อมพยานเอกสารหลักฐานจำนวน 4 แฟ้ม ประกอบด้วย สำนวนความเห็นพร้อมฟิล์มเอกซเรย์ และใบความเห็นแพทย์เกี่ยวกับการเสียชีวิตของ นายธวัชชัย อนุกูล อดีตเจ้าหน้าที่กรมที่ดิน จ.พังงา ผู้ต้องหาออกเอกสารสิทธิ์ที่ดินทับซ้อนอุทยานแห่งชาติกว่าพันแปลง ภายในห้องขังกรมสอบสวนคดีพิเศษ (ดีเอสไอ) เมื่อวันที่ 30 สิงหาคม มามอบให้ นายรุจ เขื่อนสุวรรณ รองอธิบดีอัยการสำนักงานคดีอาญา เพื่อยื่นคำร้องขอไต่สวนชันสูตรพลิกศพ ต่อศาลอาญาโดยท้ายสำนวนระบุว่า ผู้ตาย ตายเพราะมีผู้ทำให้ตาย,นายรุจ เขื่อนสุวรรณ รองอธิบดีอัยการสำนักงานคดีอาญา กล่าวว่า ในวันนี้พนักงานสอบสวนได้มาส่งสำนวนคำร้องไต่สวนการตายให้อัยการ เพื่อให้อัยการทำคำร้องขอให้ศาลไต่สวนชันสูตรพลิกศพ นายธวัชชัย ว่าผู้ตายคือใคร ตายที่ไหน เมื่อใด และถึงเหตุและพฤติการณ์ที่ตาย ถ้าตายโดยคนทำร้ายให้กล่าวว่าใครเป็นผู้กระทำร้ายเท่าที่จะทราบได้ เพื่อประกอบสำนวนในการกล่าวผู้ที่ทำให้ตาย ต่อไป,โดยพนักงานอัยการจะต้องยื่นคำร้องไต่สวนการตายต่อศาลภายใน 30 วัน ตามที่กฎหมายกำหนด ซึ่งตนได้ส่งสำนวนให้พนักงานอัยการกองคดีอาญา 4 เป็นผู้รับผิดชอบ,โดยตามกฎหมาย ศาลจะต้องปิดประกาศแจ้งกำหนดวันที่จะทำการไต่สวนไว้ที่ศาล และให้พนักงานอัยการยื่นคำร้องต่อศาลขอให้ศาลส่งสำเนาคำร้องและแจ้งกำหนดวัน นัดไต่สวนให้สามี ภริยา ผู้บุพการี ผู้สืบสันดาน ผู้แทนโดยชอบธรรม ผู้อนุบาล หรือญาติของผู้ตายตามลำดับอย่างน้อยหนึ่งคนเท่าที่จะทำได้ทราบก่อนวันนัดไต่ สวนไม่น้อยกว่าสิบห้าวันและให้พนักงานอัยการนำพยานหลักฐานทั้งปวงที่แสดงถึง การตายมาสืบ และก่อนการไต่สวนเสร็จสิ้น สามี ภริยา ผู้บุพการี ผู้สืบสันดาน ผู้แทนโดยชอบธรรม ผู้อนุบาล หรือญาติของผู้ตาย มีสิทธิยื่นคำร้องต่อศาลขอเข้ามาซักถามพยานที่พนักงานอัยการนำสืบ และนำสืบพยานหลักฐานอื่นได้ด้วย เพื่อการนี้ สามี ภริยา ผู้บุพการี ผู้สืบสันดาน ผู้แทนโดยชอบธรรม ผู้อนุบาล หรือญาติของผู้ตาย มีสิทธิแต่งตั้งทนายความดำเนินการแทนได้ หากไม่มีทนายความที่ได้รับการแต่งตั้งจากบุคคลดังกล่าวเข้ามาในคดี ให้ศาลตั้งทนายความขึ้นเพื่อทำหน้าที่ทนายความฝ่ายญาติผู้ตาย,นายรุจ กล่าวต่อว่า กรณีที่มีบุคคลใดตายโดยผิดธรรมชาติ เช่น ฆ่าตัวตาย ถูกผู้อื่นทำให้ตาย ตายจากอุบัติเหตุ หรือตายโดยยังไม่ได้ปรากฏเหตุ โดยเฉพาะการตายที่เกิดจากการกระทำของเจ้าพนักงาน หรือระหว่างอยู่ในควบคุมของเจ้าพนักงาน ที่อ้างว่าปฏิบัติตามหน้าที่ กฎหมายกำหนดให้มีการไต่สวนชันสูตรพลิกศพ โดยมีแพทย์ เจ้าพนักงานปกครอง เข้าร่วมกับเจ้าพนักงานสอบสวนด้วย และจะต้องทำสำนวนไต่สวนการตายส่งให้อัยการเพื่อยื่นให้ศาลไต่สวนสาเหตุการตาย ทั้งนี้ เมื่อศาลไต่สวนการตายแล้ว คาดว่าข้อเท็จจริงต่างๆ จะปรากฏออกมา และหากศาลมีสั่งแล้วถึงสาเหตุการตาย สำนวนก็จะต้องส่งให้พนักงานสอบสวนดำเนินการตามขั้นตอนของกฎหมายต่อไป.
ตำรวจทุ่งสองห้อง ส่งสำนวนชันสูตรศพ ธวัชชัย อนุกูล อดีตเจ้าหน้าที่ที่ดิน จ.พังงา ผู้ต้องหาเสียชีวิตในห้องขังดีเอสไอ ถึงมืออัยการแล้ว เผยข้อสรุป มีผู้ทำให้ตาย ด้าน รองอธิบดีอัยการคดีอาญา ระบุ ต้องยื่นคำร้องตามกฎหมายใน 30วัน
ธวัชชัย อนุกูล,ผูกคอในห้องขัง,สรุปสำนวนคดีธวัชชัย,อดีตที่ดินจ.พังงา,อดีตที่ดินผูกคอตาย,มีผู้ทำให้ตาย